**Ջերալդ Յուժին (Ջերրի) Սլոուն** (անգլ.՝ Gerald Eugene "Jerry" Sloan, մարտի 28, 1942(1942-03-28), McLeansboro, Իլինոյս, ԱՄՆ - մայիսի 22, 2020(2020-05-22), Սոլթ Լեյք Սիթի, ԱՄՆ), ամերիկացի բասկետբոլիստ և մարզիչ, որն առավել հայտնի է դարձել որպես ԲԱԱ-ի «Յութա Ջազ» ակումբի գլխավոր մարզիչ (1988-2011)։ Բասկետբոլի փառքի սրահի անդամ է 2009 թվականից։

Սպորտային կարիերա
-----------------

Ջերալդ Սլոուն բասկետբոլի ամենահաջողակ մարզիչներից մեկն է։ 2008/09 մրցաշրջանի ավարտին նրա հաղթանակների և պարտությունների ռեկորդը կազմել է 1137-751։ 2006 թվականի դեկտեմբերի 11-ին Սլոունը 101:79 հաշվով տարել է իր մարզչական կարիերայի 1000-րդ հաղթանակը «Դալաս Մավերիքսի» դեմ՝ դառնալով այս արդյունքի հասած հինգերորդ մարզիչը ԲԱԱ-ի պատմության մեջ։ Նա ԲԱԱ-ի առաջին մարզիչն է, որ ունեցել է 1000 հաղթանակ նույն ակումբում աշխատելիս։ 2010/11 մրցաշրջանը եղել է 23-րդը, որ նա անցկացրել է որպես «Յութա Ջազ» ակումբի մարզիչ։ Սլոունը երբեք ԲԱԱ-ի տարվա մարզիչ չի եղել, բայց չնայած դրան, նա շարունակում էր մնալ ամենահարգված մարզիչներից մեկը։

Սլոունը՝ որպես մարզիչ, իր ամենամեծ հաջողությանը հասել է այն ժամանակ, երբ «Յութա Ջազ» ակումբը նրա գլխավորությամբ հասել է ԲԱԱ-ի եզրափակիչ 1997 և 1998 թվականներին։ Նրա ղեկավարությամբ ձևավորվել է ԲԱԱ-ի լավագույն համակցված զույգերից մեկը՝ Ջոն Սթոքթոնը և Կարլ Մելոունը։ Կարլը եղել է հարձակման առաջնագծում, իսկ Ջոնն օգնել է նրան։ Կատարելով փիք-ն-ռոլային համադրություններ՝ զույգը դարձել է ԲԱԱ-ի 1990-ականների ամենահզոր հարձակողական ուժը։ Նրանք միասին խաղադաշտում անցկացրել են կանոնավոր մրցաշրջանի 1412 խաղեր։ Սթոքթոնի փոխանցումների մեծ մասը գրանցվել է նրա օգտին՝ Մալոունի ճշգրիտ նետումներից հետո։

2011 թվականի փետրվարի 10-ին Ջերրի Սլոունը հեռացել է գլխավոր մարզչի պաշտոնից ակումբի գլխավոր աստղ Դերոն Ուիլյամսի հետ կոնֆլիկտի պատճառով, վերջինս այնուհետև վաճառվել է Նյու Ջերսի Նեթսին՝ դրաֆթի առաջին փուլի 2 պիկին՝ խաղացողներ Դերիք Ֆեյվորսի և Դևին Հարիսի փոխարեն։

2009 թվականի սեպտեմբերի 11-ին Սլոունն ընդգրկվել են Բասկետբոլի փառքի սրահում։

Մահացել է 2020 թվականի մայիսի 22-ին։

Ծանոթագրություններ
------------------

1. 1 2  *Logan R. G.* Encyclopædia Britannica
2. 1 2
3. 1 2  Former Utah Jazz coach Jerry Sloan has died
4. ↑  *espn* Utah Jazz coach Jerry Sloan resigns.
5. ↑  Berkes, Howard (2011 թ․ փետրվարի 10). "Jerry Sloan, The Longest-Serving Pro Sports Coach, Resigns". *NPR.org*. Արխիվացված է the original 2011 թ․ փետրվարի 11-ին. Retrieved 2013 թ․ օգոստոսի 7.
6. ↑  "Jazz Obtains Harris and Favors from New Jersey". NBA.com. 2011 թ․ փետրվարի 23. Արխիվացված է the original 2013 թ․ օգոստոսի 29-ին. Retrieved 2013 թ․ օգոստոսի 7. `{{cite web}}`: Unknown parameter `|deadlink=` ignored (`|url-status=` suggested) (help)(անգլ.)
7. ↑  Genessy, Jody (2009 թ․ սեպտեմբերի 9). "Utah Jazz: Stockton choose Isiah, Sloan picks Barkley as HOF presenters". Deseret News. Արխիվացված է the original 2013 թ․ օգոստոսի 29-ին. Retrieved 2012 թ․ մայիսի 3. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Կենսագրությունը nba.com կայքում
* Էջը Բասկետբոլի փառքի սրահիի կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · Basketball-Reference.com (մարզիչ) · Eurobasket.com (մարզիչ) · RealGM · Sports-Reference.com (քոլեջ) |
|  |
| Բառարաններ և հանրագիտարաններ | Բրիտանիկա · Notable Names Database |

 |